Sedmorica mladih
<s>Ansambl Sedmorica mladih (poznat i kao Sedam mladih) bio je jugoslovenski i srpski pop, rok i komičarski sastav iz Beograda.</s><s>Bili su jedna od najpopularnijih grupa na prostoru SFRJ, nastupali širom sveta i ušli u Ginisovu knjigu rekorda kao sastav koji je 33 godine svirao neprekidno zajedno.</s><s>Osnovani su 29. septembra 1959. godine, poslednji koncert kao ansambl imali su u maju 1991. godine u Sarajevu, a grupa je zvanično prestala sa radom 1999. godine.</s>

<s>Osnivanje grupe</s>

<s>Ansambl Sedmorica mladih osnovan je 29. septembra 1959. godine u Beogradu.</s><s>Prvu postavu su činili Nebojša Dančević kao klavijaturista, Milutin Vasović kao gitarista, Ljubiša Stošić kao basista, Branislav Todorović kao bubnjar, Zoran Zarije Raković kao trubač, Vladislav Vasilić na klarinetu i Ljubiša Milić koji je svirao trombon.</s>

<s>Vladislav Vasilić 1963. godine otišao je u vojsku, 1966. poginuo u saobraćajnoj nesreći, a na njegovo mesto u grupi došao je Jova Radovanović.</s><s>Druga personalna promena desila se 1978. kada je umesto Branislava Todorovića (koji je preminuo) došao Nebojša Kunić.</s><s>Taj sastav trajao je do 1998. kada umire Milutin Vasović nakon čega grupa prekida rad.</s>

<s>Grupa je prvobitno nazvana Beogradski diksilend ansambl, po uzoru na Ljubljanski džez ansambl, da bi kasnije promenila ime u Sedmorica mladih.</s>

<s>Muzika i angažmani</s>

<s>Bend Sedmorica mladih je prvu svirku imao u Domu omladine Jurica Ribar.</s><s>Muzika Sedmorice mladih zasnivala se prvenstveno na džezu i diksilend muzici, kao i na afroameričkoj duhovnoj muzici.</s><s>Zajedno sa svim ovim stilovima, ansambl je ubacio i druge muzičke žanrove, što je odlično prolazilo kod publike, iako ovi muzički žanrovi u periodu od šezdesetih do osamdesetih godina nisu bili značajno popularni.</s>

<s>Prvi ozbiljan angažman u inostranstvu imali su 1962. godine u Siriji, u hotelu Grand u okolini Damaska.</s><s>U hotelu se u tom trenutku nalazio veliki broj svetskih političara i diplomata, pa su Sedmorca mladih svoj repertoar morali da priklade ukusu publike dok su svirali u hotelu.</s><s>Nakon četiri meseca provedenih u Siriji, grupa je stigla u Beograd i u saradnji sa Ustanovom kulture „Vuk Stefanović Karadžić" pokrenula dancing, po uzoru na ono što su naučili u Damasku.</s>

<s>Nastupali su širom zapadne Evrope, u Nemačkoj, imali koncerte širom Švajcarske, Austrije, Holandije u jednim od najpoznatijih evropskih klubova.</s><s>Bili su prva estradna jugoslovenska grupa koje je imala turneju po Sovjetskom Savezu, nakon izbacivanja Jugoslavije iz Komunističkog informacionog biroa 1948. godine, kao i nakon smrti Staljina.</s><s>U Sovjetskom Savezu su proveli tri dana i za to vreme odsvirali čak 17 koncerata u Noriljsku.</s><s>Nastupe su imali i u Sjedinjenim Državama u Linkoln centru, gde su predstavljali RTB Beograd na danima jugoslovenske televizije, kao i nastup u Austriji, u berlinskoj Dojče hali, koju su punili sedam puta zaredom.</s><s>U inostranstvu na turnejama su proveli punih 15. godina.</s><s>Godine 1975. proglašeni su za jugoslovenske ambasadore kulture i oslobođeni su vojske.</s><s>Često su svirali političarima i diplomatama, kao i Josipu Brozu Titu, čiji su česti gosti bili u Karađorđevu u Bačkoj Palanci.</s>

<s>Krajem sedamdesetih godina prestali su da nastupaju u inostranstvu i nastupali isključivo u SFRJ.</s><s>Zagrebačku arenu Vatroslav Lisinski punili su 14 puta za redom, kao i mnoge druge širom bivše Jugoslavije.</s>

<s>Tokom svoje dugogodišnje karijere, ansambl je snimio 30 singl ploča i više od 10 lp ploča, jednu od njih u nemačkoj firmi Saba i dve u Sovjetskom Savezu.</s>

<s>Pored muzičkih sposobnosti, izvođenja više muzičkih žanrova istovremeno, Sedmorica mladih su se istakli i kao vrhunski zabavljači.</s>

<s>Bili su zaštitni znak oba kanala RTB, pojavljivali su se u porodičnim i zabavnim emisijama i serijama kao što su Sedam plus sedam, Budite uz nas i u filmu Sedmorica mladih, koje je režirao Jovan Ristić.</s><s>Većina članova Sedmorica mladih pojavljivala se i u filmovima Šeki snima, pazi se i Najlepše godine, kao i u TV serijama Šest svečanih pozivnica, Kako, Obraz uz obraz i Čast mi je pozvati vas.</s><s>Osamdesetih godina imali su svoju emisiju zvanu Cirkus sedam mladih, emitovanu na RTB.</s><s>Godine 2003. pojavili su se u filmovima Ulicom 7 mladih — I deo i Ulicom 7 mladih — II deo, a ukupno su tokom svoje karijere snimili više od 50 sati programskog sadržaja.</s>

<s>Poslednji koncert kao ansambl imali su u Sarajevu, u maju 1991. godine, a iste godine ušli su u u Ginisovu knjigu rekorda kao sastav koji je 33 godine svirao neprekidno zajedno.</s><s>Grupa je zvanično prestala sa radom 1999. godine.</s>

<s>Nijedan član ansambla Sedmorice mladih nije dobio nacionalnu penziju od Republike Srbije.</s>

<s>Diskografija</s>

<s>Albumi 
 Sedam mladih (1977) (RTV Ljubljana)
 Sedam plus sedam mladih (1979) (PGP RTB)
 Sedam plus sedam – Deci (1980) (PGP RTB)
 Još ne sviće rujna zora (1985) (PGP RTB)
 Štrumpfovizija (1985) (PGP RTB)
 Kad sveci marširaju (2007) (PGP RTS)</s>

<s>EP i singlovi</s>

<s>Kompilacije i ostalo 
 Sedmoro mladih (1976) (Melodija)
 40 zlatnih godina 1959-1999 (2001) (Melodija)
 Sedmoro mladih (Melodija)
 Соловьи Поют, Заливаются (1976) (VTO)
 Huanita banana (Jugoton)</s>

<s>Gostovanja na albumima i kompilacijama</s>

<s>Festivali 
 1960.</s><s>Bled - Prvi jugoslovenski džez festival
 1969.</s><s>Split - Monfrina 
 1969.</s><s>Split - Naš dom</s>

<s>Reference</s>

<s>Literatura</s>

<s>Spoljašnje veze 
 Sedmorica mladih na sajtu www.discogs.com</s>

<s>Srpske rock grupe</s>

